ຄາດວ່າ ເນໂຕ້ ຈະໃຫ້ການ ອະນຸມັດ ຕໍ່ການຮ້ອງຂໍ ຂອງເທີກີ (ສະໄລດ໌)
ເລຂາທິການໃຫຍ່ຂອງອົງການເນໂຕ້ ຄາດວ່າ ບັນດາລັດຖະມົນຕີການຕ່າງປະເທດຂອງເນໂຕ້ ຈະໃຫ້ການອະນຸມັດ ຕໍ່ການຮ້ອງຂໍເອົາ ລະບົບຕໍ່ຕ້ານລູກສອນໄຟ Patriot ຂອງເທີກີ.
ເລຂາທິການໃຫຍ່ຂອງອົງການເນໂຕ້ ກ່າວວ່າ ບັນດາລັດຖະ ມົນຕີການຕ່າງປະເທດຂອງອົງການເນໂຕ້ ຄາດວ່າຈະໃຫ້ການ ອະນຸມັດຕໍ່ການຮ້ອງຂໍຂອງເທີກີ ທີ່ຢາກໃຫ້ສົ່ງລະບົບຕໍ່ຕ້ານ ລູກສອນໄຟ Patriot ໄປປ້ອງກັນ ບໍ່ໃຫ້ຄວາມຮຸນແຮງຈາກ ຊີເຣຍ ທີ່ເປັນເພື່ອນບ້ານ ລາມເຂົ້າໄປໃສ່ເທີກີ ນັ້ນ ເລຂາທິການໃຫຍ່ຂອງອົງການເນໂຕ້ ທ່ານ Anders Fogh Rasmussen ໄດ້ບອກກັບໂທລະພາບ CNN ວ່າ ບັນດາ ສະມາຊິກຂອງກຸ່ມເນໂຕ້ມີທ່າທາງວ່າຈະຕອບຮັບໄປໃນທາງ ບວກຕໍ່ການຮ້ອງຂໍຂອງທາງເທີກີ ບັນດາລັດຖະມົນຕີຂອງອົງ ການເນໂຕ້ ພົບປະກັນໃນວັນອັງຄານມື້ນີ້ ແລະໃນວັນພຸດມື້ອື່ນ ທີ່ກຸງ Brussels ເທີກີ ຕ້ອງການຢາກໃຫ້ສົ່ງລະບົບຕໍ່ຕ້ານລູກສອນໄຟດັ່ງກ່າວໄປຍັງເທີກີ ເພື່ອປ້ອງກັນການ ໂຈມຕີຂອງຊີເຣຍທີ່ອາດຈະໃຊ້ອາວຸດເຄມີນັ້ນ ປະທານາທິບໍດີສະຫະລັດ ທ່ານ Barack Obama ໄດ້ກ່າວເຕືອນໃນວັນຈັນວານນີ້ວ່າ ທ່ານຕ້ອງການໃຫ້ປະທານາທິບໍດີ ຊີເຣຍ ທ່ານ Basshar al-Assad ໄດ້ຮັບຊາບໄວ້ວ່າ ການໃຊ້ອາວຸດເຄມີນັ້ນ ແມ່ນເປັນຄວາມ ຜິດພາດທີ່ຮ້າຍແຮງ ແລະກໍຈະໄດ້ຮັບຜົນທີ່ຕິດຕາມມາ ກະຊວງການຕ່າງປະເທດຂອງຊີເຣຍ ໄດ້ກ່າວຢໍ້າເຖິງຄຳປະຕິເສດຂອງຕົນກ່ອນໜ້ານີ້ ກ່ຽວກັບການກ່າວຫາຂອງສະຫະລັດນັ້ນ ໃນຖະແຫຼງການສະບັບນຶ່ງທີ່ນຳອອກເຜີຍແຜ່ ໃນວັນຈັນວານນີ້ ກະຊວງການຕ່າງປະເທດຊີເຣຍກ່າວວ່າ ກຸງ Damascus